laion/Wikipedia-Exotic huggingface dataset:
אנזו צ'אטו

אנזו ז'יאני צ'אטו אמביאיי (בצרפתית: Enzo Gianni Tchato Mbiayi נולד ב-23 בנובמבר 2002 במונפלייה שבצרפת) הוא כדורגלן קמרוני-צרפתי המשחק בעמדת המגן הימני בקבוצת מונפלייה מליגת העל הצרפתית ובנבחרת קמרון. צ'אטו גדל במחלקת הנוער של אנז'ה. בשנת 2019 החל לשחק בקבוצת המילואים של המועדון. ב-3 באפריל 2022 ערך את הופעת הבכורה שלו בקבוצה הראשונה של המועדון, בהפסד 2-1 לברסט במסגרת המחזור ה-30 בליגת העל הצרפתית לעונת 2021/2022. ב-10 ביוני 2023 ערך צ'אטו את הופעת הבכורה שלו בנבחרת קמרון, בתיקו 2-2 נגד נבחרת מקסיקו במשחק ידידות. נכלל בסגל נבחרת קמרון לטורניר גביע אפריקה לאומות 2023. צ'אטו הוא בנו של כדורגלן נבחרת קמרון בעבר ביל צ'אטו (אנ'). אנזו צ'אטו, באתר Transfermarkt אנזו צ'אטו, באתר Soccerway אנזו צ'אטו, באתר WorldFootball.net אנזו צ'אטו, באתר FootballDatabase.eu Liste des Lions Indomptables sélectionnés pour la CAN 2023 בחשבון הפייסבוק הרשמי של פדרציית הכדורגל הקמרונית, 28 בדצמבר 2023 (בצרפתית) Enzo Tchato passe professionnel באתר הרשמי של מונפלייה, 23 במאי 2022 (בצרפתית)
פאריס מומבניה

פאריס פמי מומבניה (בצרפתית: Faris Pemi Moumbagna נולד ב-1 ביולי 2000 ביאונדה שבקמרון) הוא כדורגלן קמרוני המשחק בעמדת החלוץ בקבוצת במרסיי מליגת העל הצרפתית, ובנבחרת קמרון. מומבניה גדל באקדמיית מונטוורדה שבפלורידה, ארצות הברית, וב-16 ביולי 2018 חתם בבית לחם סטיל מה-USL, במדיה ערך 40 הופעות ליגה והבקיע 14 שערים. ב-20 במאי 2020 חתם מומבניה על חוזה לשלוש שנים בקריסטיאנסונד מליגת העל הנורווגית. בסך הכל ערך 49 הופעות ליגה במדי המועדון, בהן הבקיע תשעה שערים. ב-26 באוגוסט 2021 הושאל מומבניה לסונאוסקה פובולד מליגת העל הדנית. הוא ערך עשר הופעות ליגה במדי המועדון. ב-31 בינואר 2023 חתם מומבניה בבודה/גלימט מליגת העל הנורווגית. בעונתו הראשונה ערך 28 הופעות ליגה, בהן הבקיע 15 שערים, וזכה עם המועדון באליפות נורווגיה. ב-20 בינואר 2024 חתם במרסיי ל-4 וחצי שנים. ב-17 בנובמבר 2023 ערך מומבניה את הופעת הבכורה שלו בנבחרת קמרון, בניצחון 3-0 על נבחרת מאוריציוס במסגרת מוקדמות מונדיאל 2026. נכלל בסגל נבחרת קמרון לטורניר גביע אפריקה לאומות 2023. בודה/גלימט אליפות נורווגיה (1): 2023 פאריס מומבניה, ברשת החברתית אינסטגרם פאריס מומבניה, באתר Transfermarkt פאריס מומבניה, באתר Soccerway פאריס מומבניה, באתר BDFutbol פאריס מומבניה, באתר National Football Teams פאריס מומבניה, באתר FootballDatabase.eu Steel bolster attack with Faris signing באתר Brotherly Game, ‏ 17 ביולי 2018 (באנגלית) [Montverde alumnus Faris Pemi Moumbangna joins KB Kristiansund in Norway's top flight professional soccer league] באתר SIMA, ‏ 20 במאי 2020 (באנגלית) SønderjyskE henter camerounsk angriber i Norge - SønderjyskE באתר הרשמי של סונאוסקה פובולד, 26 באוגוסט 2021 (בדנית) Liste des Lions Indomptables sélectionnés pour la CAN 2023 בחשבון הפייסבוק הרשמי של פדרציית הכדורגל הקמרונית, 28 בדצמבר 2023 (בצרפתית)
ראש עיריית מחוז קולומביה

ראש עיריית מחוז קולומביה (באנגלית: Mayor of the District of Columbia) הוא בעל המשרה העומד בראש הרשות המבצעת של הגוף הממשלי של מחוז קולומביה, הבירה הפדרלית של ארצות-הברית. ראש העירייה נבחר בבחירות ישירות וכלליות כל ארבע שנים ויכול להיבחר מחדש ללא הגבלת כהונה. ראש העירייה אחראי על כל מערכת החינוך הציבורית, גופי השיטור והכיבוי העירוניים, וכן שאר הרשויות העירוניות בתחומי העיר. בנוסף, ראש העיר גם אחראי על אכיפת החוקים הפדרליים בכל תחומי מחוז קולומביה. חוק הממשל העצמי של מחוז קולומביה שנחקק בקונגרס ב-1973 מגדיר את הסמכויות אשר ראש העיר רשאי: למנות עד שבעה סגנים, שתחומי אחריותם אינם מוגדרים בחוק, אלא נקבעים לפי הצורך. אכיפת חוקי מחוז קולומביה. לנהל את המחלקות השונות והאגפים השונים של המחוז. הכנת תקציב המחוז והגשת התקציב בתום שנה חולפת. להטיל וטו על הצעות חוק שהתקבלו על ידי מועצת מחוז קולומביה. להוציא לפועל החלטות שלו באמצעות צווים ביצועיים ביחס למחלקות ולפקידים של המחוז. להישמע בפני מועצת המחוז או כל אחת מוועדותיה. להציע לנשיא או לקונגרס הצעות חקיקה או נקיטת פעולה פדרלית. כאשר ראש העיר נפטר, התפטר או נבצר ממנו לכהן בתפקידו ימלא את מקומו יושב ראש מועצת מחוז קולומביה, עד אשר יהיה ניתן לקבוע מועד בחירות חדשות. לפי סעיף ראשון של חוקת ארצות הברית וחוק הממשל העצמי של מחוז קולומביה. ראש העיר עומד בראש הרשות המבצעת ומועצת מחוז קולומביה היא הרשות המחוקקת. חוק הממשל העצמי מעביר סמכויות מסוימות של הקונגרס של ארצות הברית לממשל המקומי של המחוז, אשר מורכב מראש עיר ומועצה בת 13 חברים. עם זאת, הקונגרס שומר על הזכות לבדוק ולבטל חוקים שנוצרו על ידי המועצה ולהתערב בעניינים מקומיים. מועצת מחוז קולומביה היא הרשות המחוקקת. כל אחד משמונת הרבעים של העיר בוחר חבר מועצה והתושבים בוחרים ארבעה חברים לייצג את המחוז בכללותו. גם ראש המועצה נבחר במניין. ראש העיר של מחוז קולומביה יחד עם המחלקות והסוכנויות העירוניות שבאחריותן מהוות את ממשלת מחוז קולומביה. הערכאה השיפוטית של המחוז הוא בית המשפט העליון של מחוז קולומביה. בבית המשפט מתנהלים תיקים פליליים ואזרחיים. נושאים נוספים בהן דן בית המשפט העליון של המחוז כוללים בין היתר: דיני משפחה, תעבורה, מיסוי, מקרקעין, ואפוטרופסות. ערכאת הערעורים של בית המשפט העליון של המחוז הוא בית המשפט הפדרלי לערעורים של מחוז קולומביה. השופטים של מחוז קולומביה מתמנים על ידי נשיא ארצות הברית, ונדרשים לאישור על ידי הסנאט האמריקאי לכהונה של חמש עשרה שנים. מדיה וקבצים בנושא ראש עיריית מחוז קולומביה בוויקישיתוף אתר האינטרנט הרשמי של ראש העיר של מחוז קולומביה (באנגלית) District of Columbia Home Rule Act, www.abfa.com District of Columbia Home Rule Act, www.abfa.com The Council • Council of the District of Columbia, Council of the District of Columbia (באנגלית) About | District of Columbia Courts, www.dccourts.gov
בייבי אריזונה

בייבי אריזונה (באנגלית: Raising Arizona) הוא סרט קולנוע קומי משנת 1987. סרט זה הוא סרטם השני של האחים ג'ואל ואיתן כהן. פושע קטן בשם היי ושוטרת בשם אדווינה מתחתנים, ומנסים להביא צאצא לעולם, אך עקב בעיות פוריות של אדווינה, נודע להם שהם לא יוכלו להביא צאצאים לעולם. השניים מחליטים לחטוף תינוק ממשפחה עשירה שזה עתה נולדה להם חמישייה, וכך הם עושים. באותו זמן נראים שני פושעים יוצאים מתוך האדמה (אנלוגיה ללידה), השניים לאחר זמן מה מגיעים לביתם של הזוג הצעיר, ומתברר שהם נמלטו מהכלא ובאו להתארח אצל חברם הוותיק, ששהה איתם זמן מה בכלא. באותו לילה חולם היי על פושע גדול ואכזרי שהורג את כל מי שנקרה בדרכו. במציאות, אותו פושע מציע את שירותיו לנתן אריזונה, על מנת שימצא את התינוק. באותו הזמן צמד האחים מגלה כי הזוג מקדונו חטף את התינוק, ולכן האחים חוטפים מידיו של היי את התינוק ונמלטים איתו, בתחילה במטרה לגבות עבורו את כספי הפרס שפרסמו הוריו, ולאחר מכן במטרה לגדלו. בהמשך מגיע לאונרד למקום בו היו האחים, ולוקח את התינוק מבלי שהם שמים לב, אך הזוג מקדונו שם לב לכך ונאבק עם הפושע על התינוק. לבסוף היי מצליח להכניע את הפושע ולהרוג אותו. הסרט מסתיים בכך שהזוג מחזיר את התינוק למשפחת אריזונה מבלי לבקש פרס כספי. באותו לילה חולם היי על משפחה, כנראה שלו, ועל ילדיו ונכדיו שבאים לבקר אותו ואת אשתו. האחים סנוטס חוזרים לכלא מהמקום ממנו הגיעו, ובחזרתם נשמע הרברט אומר ש"נראה שהם עוד לא היו מוכנים לצאת לעולם". הסרט מהווה מעין הקדמה לא-עלילתית ל"אחי, איפה אתה?" עקב היותו בעל אופי כפרי וכולל בתוכו מוזיקת בלוגראס וקאנטרי. בייבי אריזונה, ברשת החברתית פייסבוק "בייבי אריזונה", במסד הנתונים הקולנועיים IMDb (באנגלית) "בייבי אריזונה", באתר נטפליקס "בייבי אריזונה", באתר AllMovie (באנגלית) "בייבי אריזונה", באתר Rotten Tomatoes (באנגלית) "בייבי אריזונה", באתר Box Office Mojo (באנגלית) "בייבי אריזונה", באתר Metacritic (באנגלית) "בייבי אריזונה", באתר אידיבי "בייבי אריזונה", במסד הנתונים הקולנועיים KinoPoisk (ברוסית) בייבי אריזונה באתר האחים כהן
דבי ארנולד

דבי ארנולד (באנגלית: Debbie Arnold; נולדה ב-14 ביוני 1955) היא שחקנית בריטית. ארנולד נולדה בעיר הנמל סנדרלנד. ב-1978 החלה להופיע באופן קבוע בשעשועון הטלוויזיה "3-2-1", היא שימשה כחקיינית של מרילין מונרו בתוכנית "Now Who Do Yo" Do?". בין הופעותיה בתיאטרון נמנית הגרסה הבימתית לסדרת הטלוויזיה מה יגידו השכנים? שם שיחקה את תפקיד רוז, היא הקימה חברת הפקות משלה, והפיקה מספר תוכניות לרדיו ולטלוויזיה, היא משמשת כשגרירה של ארגון הצדקה "National Bullying Helpline". ב-2012 הוציאה את ספרה "The Power of Reinvention". ב-1981 נישאה לשחקן ג'ון צ'אליס, ב-1985 התגרשו, ב-1989 נישאה בשנית לשחקן דייוויד ג'נסון, נולדו להם שתי בנות. דבי ארנולד, במסד הנתונים הקולנועיים IMDb (באנגלית) דבי ארנולד, באתר MusicBrainz (באנגלית)
עלי מחמוד עבאס

עלי מחמוד עבאס (בערבית: علي محمود عباس; נולד ב-2 בנובמבר 1964) הוא מוסלמי סוני, פוליטיקאי סורי, לוטננט גנרל בצבא הסורי, המכהן כשר ההגנה ה-18 של סוריה. עבאס נולד ב-2 בנובמבר 1964 בעיר איפרָה (ער') הנמצאת כ-35 ק"מ מדמשק, במחוז קוּדסִיֶא (ער') ב-1983 הוא התגייס לצבא הסורי, והצטרף לאקדמיה הצבאית חומס, במגמת חיל השריון וסיים בדרגת סגן, באוקטובר 1985. הוא השתלם בפקיסטן, בקורס לקצונה בכירה ובין השנים 2000–2001 למד בקולג' המלכותי למדעי ההגנה (אנ') בלונדון, וקיבל תואר שני בתחום ההגנה הלאומית. בשנת 2003 הוא השתתף בקורס אקדמי לניהול משברים במכללת הקצינים של צבא שבדיה (אנ'), בסטוקהולם ובשנת 2004 השתתף בקורס לניהול הגנת המדינה בקולג' המלכותי ההולנדי. עבאס הועלה לדרגת אלוף ב-1 בינואר 2018 ופיקד במשך כשנתיים על חטיבת ביטחון הפנים. וכן שימש כסגנו של הרמטכ"ל הסורי. ב-30 באפריל 2022 העניק לו הנשיא בשאר אל-אסד דרגת רב אלוף. במהלך שירותו הצבאי, קיבל עבאס את האותות ההצטיינות הבאים: אות האומץ מהדרגה הגבוהה (מצוינת) (ער'). אות הנאמנות מהדרגה הגבוהה (מצוינת) (ער'). מספר מדליות על קרבות ואימונים, בדרגות שונות. ב-28 באפריל 2022, הוצא צו נשיאותי מס' 115 לפיו הגנרל עלי מחמוד עבאס הוא שר ההגנה במקום עלי עבדאללה איוב (ער'). עבאס הוא שר ההגנה החמישי מאז פרוץ מלחמת האזרחים בסוריה ב-2011. ב-5 באוקטובר 2023, תקף מזל"ט מתאבד את טקס סיום קורס הקצינים באקדמיה הצבאית בחומס. דווח על 89 הרוגים ומאות נפצעו. שר ההגנה עבאס נכח בטקס, אך עזב זמן קצר לפני ההתקפה. עבאס נשוי ואב לארבעה ילדים. ביוני 2023, הטילה הממלכה המאוחדת סנקציות אישיות על עבאס, בגין "שימוש שיטתי באלימות מינית ומגדרית נגד אזרחים". sammar, גנראל עלי מחמוד עבאס שר ההגנה החדש בסוריה, באתר סוכנות הידיעות הערבית הסורית (בערבית) Can Assad's New Military Appointments Help Rebuild His Regime?, The Century Foundation, ‏23 במאי 2022 (באנגלית) The Cabinet, Syrian Arab News Agency (באנגלית) Reporting by Alaa Swilam; Editing by Catherine Evans, Syria names new defence minister -presidency, reuters, 28 באפריל 2022 وزارة الدفاع في الجمهورية العربية السورية, العماد علي محمود عباس نائب القائد العام للجيش والقوات المسلحة - وزير الدفاع, وزارة الدفاع في الجمهورية العربية السورية مجلس الشعب السوري - הפרלמנט הסורי, الرئيس الأسد يصدر مرسوماً بتسمية اللواء علي محمود عباس وزيراً للدفاع - הנשיא אל-אסד מוציא צו הקובע את מינוי האלוף עלי מחמוד עבאס לשר ההגנה, באתר مجلس الشعب السوري Drone attack kills 80 and wounds 240 at a packed Syrian military graduation ceremony, official says, AP News, ‏5 באוקטובר 2023 (באנגלית) nisreen, Funeral ceremony of martyrs of the terrorist attack on Military academy begins with popular and official attendance, Syrian Arab News Agency, ‏6 באוקטובר 2023 (באנגלית) UK imposes sanctions on Syrian and Congolese officials accused of sexual violence, ft.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עלי מחמוד עבאס".
אביבעל מלך גבל

אֲבִיבַעַל (באלפבית פיניקי: 𐤀𐤁𐤁𐤏𐤋) היה מלך גבל, אשר המידע על קיומו שאוב מכתובת החקוקה על פסל שושנק הראשון, מלך מצרים. מאחר שלא מתועד ששושנק הגיע לגבל, ייתכן שהפסל נשלח לאביבעל ממצרים, או הובא על ידיו ממצרים בעת ביקור שם. תקופת חייו של שושנק מתוארכת למחצית השנייה של המאה ה-10 לפנה"ס, ומכאן נגזרת גם תקופת חייו ומלכותו של אביבעל. מהכתובת עולה אפשרות שאביבעל היה בנו של יחימלך ועבד את בעלת גבל. אביבעל ערך זה הוא קצרמר בנושא אישים ובנושא היסטוריה. אתם מוזמנים לתרום לוויקיפדיה ולהרחיב אותו.
בית בלב האוקיינוס

בית בלב האוקיינוס (ביפנית: 雨を告げる漂流団地) הוא סרט הרפתקאות-דרמה-פנטזיה יפני בסגנון אנימה משנת 2022. הסרט נכתב ובוים על ידי הירויאסו אישידה והופק על ידי סטודיו קולורידו. הקרנת הבכורה של הסרט התקיימה ביפן ב-16 בספטמבר 2022, ובמקביל באותו היום הסרט הפך זמין בכל הפלטפורמות של שירות הזרמת המדיה נטפליקס. הנער והנערה קוסוקה ונאטסומה הם חברים טובים עוד מגיל צעיר. החברות בין השניים הפכה מעט מתוחה בעקבות מות סבו של קוסוקה. יום אחד במהלך חופשת הקיץ, קוסוקה וחבריו לכיתה, טאישי, יוזורו, ריינה וג'ורי, מתגנבים לבניין המגורים הישן, בו גדלו קוסוקה ונאטסומה, אשר כעת מיועד להריסה. במהלך הביקור בבניין הם נתקלים במקרה בנאטסומה שגם הגיעה לבקר בו. בחוץ מתחיל לרדת גשם כבד שנמשך זמן רב, ולאחר מכן החבורה מגלה שהמבנה נסחף לתוך הים הרחק מהיבשה. אומיטרו אבה הלחין את המוזיקה של הסרט ולהקת הרוק היפנית זוטומאיו ביצעה את שיר הנושא של הסרט "Kieteshimai Sō Desu" (נראה לי שאני מתפוגג). אתר האינטרנט הרשמי של בית בלב האוקיינוס (ביפנית) בית בלב האוקיינוס, ברשת החברתית אקס (טוויטר) "בית בלב האוקיינוס", במסד הנתונים הקולנועיים IMDb (באנגלית) "בית בלב האוקיינוס", באתר נטפליקס "בית בלב האוקיינוס", באתר Rotten Tomatoes (באנגלית) "בית בלב האוקיינוס", באתר Metacritic (באנגלית) "בית בלב האוקיינוס", במסד הנתונים הקולנועיים KinoPoisk (ברוסית) הקדימון של הסרט, סרטון באתר יוטיוב Hodgkins, Crystalyn (25 באפריל 2022). "Drifting Home Anime Film's 2nd Teaser Video Reveals September 16 Debut on Netflix". Anime News Network. נבדק ב-25 באפריל 2022. {{cite web}}: (עזרה) Pineda, Rafael (13 ביולי 2022). "Drifting Home Anime Film's Trailer Previews Zutomayo's Theme Song". Anime News Network. נבדק ב-13 ביולי 2022. {{cite web}}: (עזרה)
נחלת יצחק (ירושלים)

נחלת יצחק היא שכונה ותיקה שנבנתה בירושלים טרם הקמת מדינת ישראל והייתה קיימת מערבית לשכונת נחלת שמעון ולשכונת מוסררה ובית ישראל. בנתה בשנת 1927 בלוח עברי ה'תרפ"ז על שם היזם יצחק אלחסיד. בצפונה של שכונה זו הוקם ברבות הימים אתר זיכרון לנופלי חללי צה"ל בשם אתר גבעת התחמושת. מתחילה נבנתה שכונת נחלת שמעון על שם שמעון הצדיק, בשנת ה'תרצ"ה (1935) אוכלסה שכונת נחלת יצחק. היא הייתה שכונה מודרנית יותר מקודמתה שכונת נחלת שמעון, על ידה היו ממוקמים בתי נבון. פרק זה לוקה בחסר. אנא תרמו לוויקיפדיה והשלימו אותו. שטחה הוא 15 דונם ובה 25 מגרשים. יאיר פז בספרו נסיגה יהודית בירושלים כותב: כי הייתה שכונה זו קיימת בין שכונת נחלת שמעון ושכונת שמעון הצדיק לבין שכונת בית ישראל החדשה. והייתה מאוכלסת עד שנות ה-30 לאחר מכן בשנים 1947 ו-1948 ננטשה השכונה, כמו גם נחלת שמעון שננטשה עם הזמן. שכונת נחלת יצחק הירושלמית בסוף המאמר משה שטיינמץ‏, "נחלת יצחק" בשייח ג'ראח: שמות עבריים חדשים לרחובות במזרח הבירה משה שטיינמץ. ראובן קסטרו, באתר וואלה, 4 במרץ 2016 יאיר פז, Yair Paz, The Exodus of Jews from the Shimon ha-Tzadik and Siloam (Kefar ha-Shiloaḥ) Neighborhoods and their Environs during the British Mandate Period / נסיגה יהודית בירושלים בתקופת המנדט: שכונות שמעון הצדיק וכפר השילוח, Eretz-Israel: Archaeological, Historical and Geographical Studies / ארץ-ישראל: מחקרים בידיעת הארץ ועתיקותיה כח, 2007, עמ' 427–443 (עמ' 432–435) ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
SpaceX Crew-4

SpaceX Crew-4 היא המשימה המבצעית הראשונה של החללית דרגון C212 פרידום מתוצרת SpaceX כחלק מהתוכנית המאוישת המסחרית של נאס"א, והטיסה השישית בסך הכל של חללית מדגם דרגון 2. המשימה שוגרה ב-14 באוקטובר 2022 על גבי משגר הפאלקון 9 מכן שיגור 39A שבמרכז החלל קנדי. הצוות הצטרף למשלחת מס' 67 לתחנת החלל הבין-לאומית בפיקוד אולג ארטמייב. ארצות הברית סטיבן בואן, נאס"א על הרכב הצוות הוחלט בפברואר-נובמבר 2021. ב-27 באפריל 2022, חללית הדרגון C212 פרידום ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1067.4) נחת בחזרה על פלטפורמה צפה באוקיינוס האטלנטי. זה היה השיגור הרביעי עם אותו משגר. כ-15 שעות לאחר השיגור, עגנה חללית אל מודול הרמוני שבתחנת החלל הבינלאומית. הם הצטרפו למשלחת מס' 67 לתחנת החלל הבין-לאומית בפיקוד אולג ארטמייב ולאחר סיום פעילותה היו חלק של משלחת מס' 68 בפיקוד סמנתה כריסטופורטי. לאחר השלמת התוכנית החלו הכנות לניתוק החללית מתחנת החלל. ב-14 באוקטובר 2022, בתום 170 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי מול חופי פלורידה וחולצה על ידי אוניית אספקה לאסדות Megan. מדיה וקבצים בנושא SpaceX Crew-4 בוויקישיתוף התוכנית המאוישת המסחרית, באתר הרשמי של נאס"א המשימה באתר נאס"א תיאור המשימה
קרו דרגון פרידום

דרגון C212 פרידום היא קפסולת חלל שמיועדת להעברת אנשים לתחנת החלל הבין-לאומית. החללית נבנתה בעקבות זכיית SpaceX במכרז של נאס"א לתוכנית מאוישת מסחרית. הטיסה הראשונה בוצעה בשנת 2022. החללית מתוכננת ל-7 אנשי צוות, אך בטיסות רגילות משובץ צוות של 4 אנשים. כל השיגורים מבוצעים בכן שיגור 39A במרכז החלל קנדי בעזרת משגר פאלון 9 Block 5 שמתואם לשימוש חוזר. חזרת החללית מבוצעת למפרץ מקסיקו. החללית מצוידת במערכת עגינה מסוג NDS (NASA Docking System) המאפשרת לה לעגון באופן עצמאי ואוטומטי בתחנת החלל הבין-לאומית. במרץ 2022 הוחלט ששם החללית תהיה "פרידום" לכבוד הזכות הבסיסית של האנשים. כמו כן זה היה השם של קפסולת חלל בטיסה אמריקאית ראשונה בשנת 1961. השיגור הראשון בוצע ב-27 באפריל 2022 על ידי משגר פאלקון 9 מכן שיגור 39A במרכז החלל קנדי. זו הייתה טיסת נאס"א לתחנת החלל הבין-לאומית ל-170 ימים. המשגר נחת בחזרה על פלטפורמה צפה באוקיינוס האטלנטי. השיגור השני בוצע במאי 2023 כטיסת תיירות פרטית של חברת אקסיום ספייס. המשגר נחת בחזרה באזור נחיתה מס' 1 בקייפ קנוורל. חללית התחברה למודול הרמוני של תחנת החלל הבין-לאומית. היא חזרה לכדור הארץ לאחר 8 ימי פעילות. השיגור השלישי שוגר ב-18 בינואר 2024 כטיסת תיירות פרטית של חברת אקסיום ספייס. המשגר נחת בחזרה באזור נחיתה מס' 1 בקייפ קנוורל. חללית התחברה למודול הרמוני של תחנת החלל הבין-לאומית. היא חזרה לכדור הארץ לאחר השלמת הפעילות המתוכננת והוספת מספר ימים עקב מזג אוויר באזור הנחיתה. מדיה וקבצים בנושא קרו דרגון פרידום בוויקישיתוף תיאור החללית באתר היצרן
חריט ריטפלד

חריט תומאס ריטפלד (בהולנדית: Gerrit Thomas Rietveld‏; 24 ביוני 1888 – 25 ביוני 1964) היה אדריכל ומעצב הולנדי, יליד העיר אוטרכט, שהשתייך לתנועת דה סטייל. ב-1911 הקים ריטפלד מפעל רהיטים, תוך כדי לימודי אדריכלות. ב-1918 הוא עיצב את הכיסא האדום וכחול, בהשפעת תנועת דה סטייל, אליה הצטרף כחבר כשנה מאוחר יותר. ב-1924 תכנן ריטפלד את "בית שרדר" שנחשב עד היום למבנה האדריכלי המאפיין באופן הטוב ביותר את רעיונות דה סטייל. הבניין היום הוא אתר מורשת עולמית, ונקרא בית ריטפלד-שרדר. למעשה, ריטפלד היה היחיד בתנועת הדה סטייל שהתבלט בתחום האדריכלות והעיצוב ונתן פרשנות תלת-ממדית לרעיונות התנועה. ניתן לראות קשר הדוק בעיקר בין עבודותיו של הצייר פיט מונדריאן ליצירותיו של ריטפלד, אשר אימץ את תפישתו האסתטית. בבית שרדר, יש הדגשה של הקו ושל המישור ופירוק מוחלט של המסה. הצבעים בהם משתמש הם צהוב, אדום, כחול, לבן, שחור ואפור. כל אלמנט קווי או מישורי במבנה צבוע בצבע המדגיש את חופשיותו במרחב. ריטפלד היה חבר בתנועה באופן רשמי עד לשנת 1928, אז גם הצטרף לארגון CIAM שהוקם באותה שנה על ידי האדריכל השווייצרי לה קורבוזיה. בית ריטפלד-שרדר, הולנד כיסא אדום וכחול כיסא זיג-זג מדיה וקבצים בנושא חריט ריטפלד בוויקישיתוף אתר האינטרנט הרשמי של חריט ריטפלד בית שרדר באתר "Great Buildings Online". הסברים נוספים באנגלית על בית שרדר אליס רוסתורן, חריט ריטפלד: הנגר המופלא של המודרניזם, באתר הארץ, 29 באוקטובר 2010 חריט ריטפלד, באתר אנציקלופדיה בריטניקה (באנגלית) חריט ריטפלד, באתר MusicBrainz (באנגלית) חריט ריטפלד, באתר Discogs (באנגלית)
ג'רמי פוגל

ג'רמי פוגל (נולד ב-5 במרץ 1981, באנטוורפן, בלגיה) הוא פילוסוף, מרצה ומשורר ישראלי. פוגל נולד בבלגיה ועלה לישראל בנעוריו. מתגורר בתל אביב. בוגר תואר ראשון בפילוסופיה מאוניברסיטת קיימברידג' ותואר שני ותואר דוקטור בפילוסופיה מאוניברסיטת תל אביב. פוגל הוא חבר סגל אקדמי בכיר בחוג לפילוסופיה יהודית באוניברסיטת תל אביב, בה הוא חוקר פילוסופיה יהודית מודרנית, פילוסופיה של הדת והגות עידן הנאורות. מחקריו מתמקדים בניסוחים של הגות אוניברסלית בקרב פילוסופים יהודים מודרניים, בקשר בין תהליכי חילון לבין מהלכים רעיוניים בחשיבתם של הוגי הנאורות ובצורות של דתיות חדשה בפילוסופיה המודרנית. נוסף על עבודתו באוניברסיטת תל אביב פוגל מרצה ומלמד במסגרות שונות, בהן סמינר הקיבוצים, עלמא בית לתרבות עברית, Think & Drink Different, והוא חבר סגל במכון מנדל למנהיגות. פוגל הוא גם מנחה של הסכתים פופולריים, בהם ההסכת של "Think & Drink Different", ״הרדיקל״ ו"הקרקס המטאפיזי" בכאן תאגיד השידור הישראלי. פוגל הוא גם משורר ומסאי, חבר מערכת כתב העת הבה להבא, בו הוא מפרסם מיצירותיו באופן קבוע, בהן מסות פילוסופיות והומוריסטיות על טבע היקום. בעבר היה סולן להקת הרוק הישראלית "פיסוק רחב". תל אביב היא מים ועוד מחשבות חופימיות, הוצאת הבה לאור, 2019 Jewish Universalisms: Mendelssohn, Cohen, and Humanity's Highest Good, הוצאת Brandeis University, 2023 ד"ר ג'רמי פוגל | הפקולטה למדעי הרוח ע"ש לסטר וסאלי אנטין, באתר humanities.tau.ac.il ד"ר ג'רמי פוגל, באתר institute.mandelfoundation.org.il ההסכת של Think & Drink Different אתר הבית של הפודקאסט "רדיקל", באתר YouTube הקרקס המטאפיזי ארכיון ג'רמי פוגל, באתר הבה להבא "הצהרת נאמנות: ראיון עם סולן להקת פיסוק רחב ג'רמי פוגל". הארץ. נבדק ב-2024-01-11.
מכונית אפס

מכונית אפס או מכונית פתיחה (באנגלית: Zero car או Opening car) היא מכונית המשמשת במרוצי ראלי לפתיחת הכביש עבור המכוניות המתחרות. למכונית האפס יש שתי מטרות עיקריות: להכין את קהל הצופים להופעתה של המכונית הראשונה בתחרות. בנוסף, להזהיר את המארגנים מבעוד מועד, במידה ומתגלה בעיה במסלול המתוכנן. המכונית נוסעת עם הספרה אפס ומכאן שמה. בחלק ממרוצי הראלי יש יותר ממכונית אפס אחת. המכוניות הנוספות עושות שימוש במספרים 00 ו-000. מכוניות ה-000 וה-00 נקראות לפעמים מכוניות בטיחות. מכוניות הבטיחות נוסעות ראשונות בקצב איטי, כאשר מכונית האפס נוסעת אחרונה במהירות שקרובה למהירות תחרותית הנהגים במכונית הם לרוב נהגים ותיקים שפרשו מהשתתפות בתחרויות. המכוניות הן על פי רוב דגמים ישנים, שכבר אינן משמשים בתחרות. הנהג והנוסע לובשים ציוד בטיחות מלא (קסדה, חליפת מרוצים וכו'). מדיה וקבצים בנושא מכונית אפס בוויקישיתוף Rally Safety Guidelines, באתר הפדרציה הבין-לאומית לרכב
חלה (פירושונים)

האם התכוונתם ל... חלה – סוג לחם חלה (מתנות כהונה) – המצווה ביהדות להפריש חלק מהעיסה הנאפית מסכת חלה – מסכת במשנה ובתלמוד ירושלמי העוסקת בהפרשת חלה חלת דבש – חלק מכוורת דבורים אל-חלה – עיר בעיראק
ציפי לביא

ציפי לביא (נולדה ב-26 בינואר 2000) היא אקטיביסטית פמיניסטית חרדית. לביא נולדה וגדלה בירושלים למשפחה חרדית חסידית, בת שביעית מתוך 12. היא למדה בבית ספר חסידי (גור) ובסמינר חסידי (סטריקוב) בירושלים. לאחר מכן סיימה לימודי תעודה במעלה - בית הספר לקולנוע ולטלוויזיה. ביולי 2022 הקימה את התא החרדי במפלגת יש עתיד. ב-2022 הצטרפה לתנועת נבחרות - תנועה פוליטית חרדית פמיניסטית למען ייצוג פוליטי וזכויות לאישה החרדית, וניהלה את קשרי הממשל של התנועה. בין השאר הובילה את קמפיין שרה שנירר - על מנת לעודד פמיניזם חרדי. בנוסף פעלה נגד הפרדה מגדרית במרחב הציבורי. במרץ 2024 עזבה את תנועת נבחרות. באוגוסט 2023 הייתה ממובילות המאבק נגד השר מאיר פרוש לאחר שאישר לרב אליעזר ברלנד, שהורשע בביצוע עבירות מין, להדליק מדורה בל"ג בעומר בהר מירון[דרושה הבהרה]. כמו כן הייתה מיוזמות ומארגנות המחאה נגדו, מול ביתו, כשניסה לעזור לברלנד לבטל את איסור הכניסה לאוקראינה ("ויזה שחורה") שנגזר על ברלנד. במאי 2024 החלה לשמש כמקדמת המדיניות של עמותת עתים. לביא גרושה ואם לבן. היא מתגוררת בבני ברק. ציפי לביא, ברשת החברתית אקס (טוויטר) ציפי לביא, ברשת החברתית אינסטגרם הבעיה של כולנו, ציפי לביא על היעדר נשים חרדיות בפוליטיקה, דמוקרטTV, 2 בינואר 2023 ציפי לביא, ש"ס ביצעה פיגוע חרדי. האישה בכותל השיבה בפיגוע חילוני, באתר הארץ, 23 בפברואר 2023 ציפי לביא, "אני לא ישנה בלילה, בלי צחוק" ב-103FM 26 בפברואר 2023 103FM, ‏אקטיביסטית חרדית שנאמה בקפלן: "הרפורמה מסוכנת לנשים החרדיות", באתר מעריב אונליין, 18 במאי 2023 "מי שחושב שתמונה של אישה על מוצר כלשהו תרגש אותו – צריך לשקול טיפול", באתר כאן – תאגיד השידור הישראלי, 24 במאי 2023 ציפי לביא, חרדית מקהילת "נבחרות" טוענת: "יש 55% שתומכות בהכנסת חברת כנסת חרדית למפלגות חילוניות", סרטון בערוץ "ערוץ כנסת", באתר יוטיוב (אורך: 04:59) ציפי לביא, הד-מו-קרט-יה לא חייבת להיכנע לד-מו-גרפ-יה. יש פיתרון, באתר הארץ, 1 באוקטובר 2023 מרב סבר, "תמיד דיברנו על הזכויות המגיעות לנו, עכשיו הגיע זמן החובות": לראשונה, נשים חרדיות מתנדבות בצה"ל, באתר ישראל היום, 25 באוקטובר 2023 הדר גיל-עד, 5 נשים, 5 פגיעות: "המרחב הציבורי לא מוגן עבורנו, אין לנו שוויון זכויות מלא", באתר ynet, 6 במרץ 2023 האנשים בעתים, באתר Itim